જ્યારે અત્યાર સુધીમાં વરસાદથી વંચિત રહેલા કલોલ પંથકમાં ધોધમાર કહી શકાય તેવો વરસાદ બપોરના સમયે શરૂ થયો હતો. થોડા સમય માટે આવેલા વરસાદના કારણે રસ્તા ઉપર પાણી ભરાઇ ગયા હતાં. પરંતુ ગરમીથી ત્રાહિમામ પોકારી ગયેલા લોકોએ મોટી રાહતની લાગણી અનુભવી હતી. આખા દિવસમાં અડધા ઇંચથી વધુ વરસાદ થયો હતો. તેના કારણે સમગ્ર શહેરમાં ઠંડક પ્રસરી જવા પામી હતી. આ ઉપરાંત વરસાદથી વંચિત માણસા શહેર અને પંથક ઉપર પણ આજે મેઘરાજાએ મહેરબાની વરસાવી હતી. આજે સવારથી વરસાદી માહોલ જામ્યો હતો. ૧૧ વાગ્યા પછી એકાએક વાદળા ઘેરાઇ આવ્યા હતાં અને ધીમી ધારે વરસાદ શરૂ થયો હતો. થોડા સમય માટે ધોધરમાર ઝાપટુ પડ્યુ હતું. તેમાં સમગ્ર શહેરના વાતાવરણમાં ઠંડકનો માહોલ જોવા મલ્યો હતો. ત્યારે લોકોએ રાહત અનુભવી હતી. જો કે અડધો ઇંચ પણ વરસાદ થયો ન હતો. વરસાદ બંધ થઇ ગયા પછી વાદળા વિખેરાઇ જવાથી ભારે બફારો અનુભવાયો હતો.